Evelin Lestal

Evelin Lestal (sündinud Otiilie Henriette Oinberg; 1940–1950 Evelin Orgla; 1. detsember 1925 Räpina vald, Võrumaa – 14. juuni 1996 Tartu) oli lauatennisist ja treener. 

Isa oli ehitustööline, ema põllutööline. Õde ja vend surid lastena. Kui Evelin sai kolmeaastaseks, kolis pere Tartusse.

Ta lõpetas 1943. aastal Tartu tütarlaste gümnaasiumi. 

Mängis Tartu Spartakis võrkpalli ja harrastas mootorrattasporti, lauatennisele pühendus 23-aastaselt. Võitis 1953–1962 Nõukogude Liidu individuaalsetel meistrivõistlustel 22 medalit (sh 10 kulda) ja võistkondlikult 9 medalit (sh 3 kulda). Eesti individuaalsetel meistrivõistlustel sai 1951–1968 kokku 41 medalit: 31 kulda, 9 hõbedat ja 1 pronksi. Seitsmel aastal (1953, 1954, 1957, 1958, 1960, 1961, 1965) oli kõigis kolmes mänguliigis Eesti meister. Tuli 3 korda naiskondlikult ja 6 korda võistkondlikult Eesti meistriks. Võitis Nõukogude Liidus võistelnud maailma tippmängijaid, näiteks maailma- ja Euroopa meistreid Maria Alexandrut (Rumeenia), Éva Kócziáni ja Lívia Mossóczyt (mõlemad Ungari), välismaale võistlema teda poliitilistel põhjustel ei lubatud. Kuulus Spartaki järel ka Tööjõureservide liikmeskonda. 

NSV Liidu meistersportlane alates 1954. aastast.Звёзды СССР. Эвелин Лесталь 

Perioodil 1945–1960 oli ta Eesti naissportlane, keda kujutati kõige sagedamini ajakirja Kehakultuur kaanepiltidel.Arabella Antons, Sõjajärgne naistesport Liigume, lk 27

Ta töötas alates 1959. aastast treenerina, 1960. aastatel lühikest aega ka SoomesEvelin Lestalil on juubel, Tiitlivõistlustel jäi käimata, Alustas lauatennisega 23-aastaselt, Reketid, Lauatennisistina oma ajast ees Postimees, 1. detsember 1995. 

Aastatel 1970–1980 oli ta Tartu Riikliku Ülikooli kehakultuuriteaduskonna õppejõud. Tema õpilaste hulgas on Ülle Hüva, Rein Lindmäe, Elmo Kivits, Anne Mardimäe ja Evi Laager. 

Eesti NSV teeneline treener (1968). 

Alates 2005. aastast korraldatakse tema mälestusvõistlust.

Viited

Kategooria:Eesti lauatennisistid
Kategooria:Eesti treenerid
Kategooria:Tartu Ülikooli kehakultuuriteaduskonna õppejõud
Kategooria:Sündinud 1925
Kategooria:Surnud 1996